CELEX: 21990A1231(03)
Language: ro
Date: 1990-09-06 00:00:00
Title: Acord între Comunitatea Economică Europeană și Republica Coasta de Fildeș privind pescuitul în largul coastelor Republicii Coasta de Fildeș

11/Volumul 06
            
            
               RO
            
            
               Jurnalul Ofícial al Uniunii Europene
            
            
               166
            
         21990A1231(03)
   
               L 379/3
            
            
               JURNALUL OFÍCIAL AL UNIUNII EUROPENE
            
            
               
            
         
      ACORD
   
   între Comunitatea Economică Europeană și Republica Coasta de Fildeș privind pescuitul în largul coastelor Republicii Coasta de Fildeș
   COMUNITATEA ECONOMICĂ EUROPEANĂ,
   denumită în continuare „Comunitatea”, și
   REPUBLICA COASTA DE FILDEȘ,
   denumită în continuare „Coasta de Fildeș”,
   AVÂND ÎN VEDERE spiritul de cooperare rezultat în urma Convenției ACP-CEE și dorința comună de a intensifica relațiile dintre Comunitate și Coasta de Fildeș;
   AVÂND ÎN VEDERE dorința Coastei de Fildeș de a promova exploatarea rațională a resurselor sale halieutice, printr-o cooperare intensificată;
   REAMINTIND că atât Comunitatea, cât și Coasta de Fildeș sunt semnatare ale Convenției Organizației Națiunilor Unite privind dreptul mării și că, în conformitate cu această convenție, Coasta de Fildeș a stabilit o zonă economică exclusivă de până la 200 mile marine de la linia de bază de la care este măsurată marea teritorială, în care își exercită drepturile suverane sau jurisdicția pentru exploatarea, conservarea și administrarea resurselor zonei menționate anterior în conformitate cu dreptul internațional;
   HOTĂRÂTE ca relațiile lor în domeniul pescuitului să fie dominate de spiritul respectului reciproc al intereselor fiecărei părți în domeniul pescuitului maritim;
   DORIND să stabilească termenii și condițiile privind activitățile de pescuit de interes comun pentru cele două părți,
   CONVIN DUPĂ CUM URMEAZĂ:
   Articolul 1
   Scopul prezentului acord este stabilirea principiilor, a normelor și a modalităților de cooperare dintre Comunitate și Coasta de Fildeș pentru exploatarea rațională a resurselor halieutice și definirea tuturor condițiilor care reglementează activitățile de pescuit ale navelor care arborează pavilionul unui stat membru al Comunității, denumite în continuare „nave comunitare”, în apele asupra cărora Coasta de Fildeș își exercită suveranitatea sau jurisdicția în domeniul pescuitului, denumite în continuare „zona de pescuit a Coastei de Fildeș”.
   Articolul 2
   Coasta de Fildeș permite navelor comunitare să pescuiască în zona de pescuit a Coastei de Fildeș în conformitate cu prezentul acord și cu condițiile prevăzute în anexa și protocolul atașate prezentului acord și care fac parte integrantă din acesta.
   Articolul 3
   (1)   Comunitatea se angajează să ia toate măsurile necesare pentru a asigura respectarea de către navele sale a dispozițiilor prezentului acord și ale actelor cu putere de lege și normelor administrative cu privire la pescuitul în zona de pescuit a Coastei de Fildeș, în conformitate cu dispozițiile Convenției Organizației Națiunilor Unite privind dreptul mării.
   (2)   Comisiei Comunităților Europene i se comunică de către autoritățile din Coasta de Fildeș orice modificare a actelor cu putere de lege și normelor administrative menționate, înainte de punerea lor în aplicare.
   (3)   Măsurile luate de autoritățile din Coasta de Fildeș de reglementare a pescuitului în scopul exploatării raționale a resurselor halieutice se bazează pe criterii obiective și științifice și se aplică atât navelor comunitare, cât și altor nave străine, fără a aduce atingere acordurilor încheiate între țările în curs de dezvoltare din aceeași regiune geografică, inclusiv acordurilor reciproce în domeniul pescuitului.
   Articolul 4
   (1)   Activitățile de pescuit ale navelor comunitare în zona de pescuit a Coastei de Fildeș sunt condiționate de deținerea unei licențe eliberate, la cererea Comunității, de autoritățile competente din Coasta de Fildeș.
   (2)   Eliberarea unei licențe este condiționată de plata unei taxe de către armatorul în cauză.
   (3)   Procedura introducerii cererilor de eliberare de licențe, cuantumul taxei și modalitățile de plată sunt prevăzute în anexă.
   Articolul 5
   Comandanții navelor autorizate în temeiul prezentului acord să pescuiască în zona de pescuit a Coastei de Fildeș sunt obligați să comunice serviciilor competente din Coasta de Fildeș declarațiile de captură, în conformitate cu dispozițiile prevăzute în anexă.
   Articolul 6
   (1)   Părțile contractante încurajează cooperarea în domeniul pescuitului, în special cooperarea științifică și tehnică. Acestea colaborează în scopul coordonării și al integrării durabile a diferitelor activități susceptibile de a fi cuprinse în sfera de aplicare a prezentului acord, pentru a le consolida efectele.
   (2)   În acest context, părțile încearcă în special să încurajeze și să faciliteze schimburile de informații privind tehnicile și echipamentele de pescuit și metodele de conservare și de prelucrare a produselor pescărești.
   (3)   În afară de aceasta, părțile pot iniția programe și studii specifice susceptibile de a consolida interesele comune ale respectivilor lor operatori, inter alia, prin:
   
               —
            
            
               inițierea unor studii specifice;
            
         
               —
            
            
               programe specifice privind îmbunătățirea mijloacelor de evaluare a situației stocurilor și promovarea dezvoltării cercetării noilor tehnici de pescuit în vederea exploatării lor raționale;
            
         
               —
            
            
               punerea în aplicare a unor programe de formare profesională în domeniul pescuitului a resortisanților din Coasta de Fildeș.
            
         (4)   Programele și studiile prevăzute în prezentul articol beneficiază, la cererea autorităților din Coasta de Fildeș, de sprijin financiar din partea Comunității, în conformitate cu dispozițiile articolului 8.
   Articolul 7
   Părțile contractante se angajează să își coordoneze eforturile fie direct, fie în cadrul unor organizații internaționale competente, pentru asigurarea administrării și a conservării resurselor vii din Oceanul Atlantic de Centru-Est și pentru sprijinirea cercetărilor științifice cu privire la acestea.
   Articolul 8
   În schimbul posibilităților de pescuit acordate în temeiul articolului 2, Comunitatea acordă Coastei de Fildeș o contribuție financiară în conformitate cu modalitățile stabilite în protocolul atașat la prezentul acord, fără a aduce atingere finanțărilor de care beneficiază Coasta de Fildeș în temeiul Convenției ACP-CEE.
   Articolul 9
   În cazul în care autoritățile din Coasta de Fildeș decid, pe baza unor criterii obiective și științifice, să ia măsuri de conservare a resurselor, care afectează activitățile navelor comunitare, părțile se consultă în vederea adaptării anexei și a protocolului la noile condiții impuse acestor nave.
   Aceste consultări se bazează pe principiul că orice reducere substanțială a posibilităților de pescuit prevăzute în protocolul menționat poate duce fie la o reducere a contribuției financiare plătibile de către Comunitate, fie la îmbunătățirea anumitor posibilități de pescuit oferite de Coasta de Fildeș.
   Articolul 10
   Se instituie un comitet mixt.
   Acest comitet se reunește la cererea uneia dintre părțile contractante, alternativ în Coasta de Fildeș și în Comunitate.
   Scopul acestui comitet este de a asigura buna aplicare a prezentului acord, inter alia:
   
               —
            
            
               de a permite o acțiune comună continuă în afacerile de interes comun legate de prezentul acord privind pescuitul;
            
         
               —
            
            
               de a examina, în condițiile prevăzute în prezentul acord, eventualele adaptări ale posibilităților de pescuit acordate de Coasta de Fildeș și de a stabili compensația financiară acordată de Comunitate;
            
         
               —
            
            
               de a căuta o soluție amiabilă pentru orice neînțelegere între părți care ar putea decurge din prezentul acord.
            
         Articolul 11
   Nici o dispoziție a prezentului acord nu afectează sau aduce atingere în vreun fel punctelor de vedere ale fiecărei părți cu privire la orice chestiune legată de dreptul mării.
   Articolul 12
   Prezentul acord se aplică, pe de o parte, teritoriilor în care se aplică Tratatul de instituire a Comunității Economice Europene, în condițiile prevăzute în tratat și, pe de altă parte, teritoriului Republicii Coasta de Fildeș.
   Articolul 13
   Prezentul acord se încheie pe o perioadă inițială de trei ani de la data intrării sale în vigoare. În cazul în care nu este denunțat de către una dintre părți cu o notificare prealabilă cu cel puțin șase luni înainte de data expirării perioadei inițiale, acordul se prelungește din trei în trei ani, cu excepția cazului în care a fost denunțat printr-o notificare cu cel puțin trei luni înaintea datei expirării fiecărei perioade de trei ani.
   În cazul în care una dintre părți denunță acordul, au loc negocieri între părțile contractante.
   Articolul 14
   Prezentul acord, redactat în dublu exemplar în limbile daneză, engleză, franceză, germană, greacă, italiană, olandeză, portugheză și spaniolă, fiecare text fiind în egală măsură autentic, intră în vigoare la data semnării sale.
   ANEXĂ
   CONDIȚIILE DE DESFĂȘURARE A ACTIVITĂȚILOR DE PESCUIT DE CĂTRE NAVELE COMUNITARE ÎN ZONA DE PESCUIT A COASTEI DE FILDEȘ
   A.   Formalitățile privind cererea și eliberarea licenței
   
               1.
            
            
               Autoritățile competente ale Comunității prezintă, prin intermediul Delegației Comisiei Comunităților Europene în Coasta de Fildeș, Secretariatului de Stat pentru Pescuit din Coasta de Fildeș, o cerere pentru fiecare navă care dorește să pescuiască în conformitate cu prezentul acord, cu cel puțin 45 zile înaintea datei de începere a perioadei de valabilitate solicitate.
               Cererile se înaintează pe formularele puse la dispoziție în acest scop de Coasta de Fildeș, al căror model este anexat (apendicele 1).
               Fiecare cerere de licență este însoțită de dovada plății taxei pentru perioada de valabilitate.
               Taxele includ toate taxele naționale și locale, cu excepția celor portuare și a cheltuielilor pentru servicii.
               Autoritățile din Coasta de Fildeș comunică, înainte de intrarea în vigoare a acordului, toate informațiile privind conturile bancare pentru plata taxelor.
            
         
               2.
            
            
               Licențele sunt eliberate pentru o navă anume și nu sunt transferabile.
               Cu toate acestea, la cererea Comisiei Comunităților Europene, licența eliberată pentru o navă poate fi înlocuită, în caz de forță majoră, cu o nouă licență pentru o altă navă cu caracteristici similare celei pe care o înlocuiește. Armatorul navei pe care o înlocuiește returnează licența anulată la Secretariatul de Stat pentru Pescuit din Coasta de Fildeș prin intermediul Delegației Comisiei Comunităților Europene în Coasta de Fildeș.
               În noua licență se menționează:
               
                           —
                        
                        
                           data eliberării;
                        
                     
                           —
                        
                        
                           faptul că aceasta anulează și înlocuiește licența pentru nava anterioară.
                        
                     Nu se aplică nici o taxă prevăzută la articolul 4 alineatul (2) din prezentul acord, pentru perioada de valabilitate rămasă.
            
         
               3.
            
            
               Licențele sunt transmise de către autoritățile din Coasta de Fildeș Delegației Comisiei Comunităților Europene în Coasta de Fildeș în termen de 45 de zile de la primirea cererii.
            
         
               4.
            
            
               Licența trebuie păstrată în permanență la bordul navei în original și se prezintă la cererea autorităților competente din Coasta de Fildeș.
            
         
               5.
            
            
               Traulerele autorizate în conformitate cu articolul 2 din prezentul acord trebuie să notifice autorităților competente din Coasta de Fildeș toate modificările aduse caracteristicilor navei specificate în licență la eliberarea acesteia și prevăzute în apendicele 1.
            
         
               6.
            
            
               Mărirea tonajului registru brut al unui trauler necesită solicitarea unei noi licențe.
            
         B.   Dispoziții aplicabile licențelor pentru toniere și pentru navele de pescuit cu paragate de suprafață
   
               1.
            
            
               Licențele au o durată de valabilitate de un an. Ele se pot reînnoi.
            
         
               2.
            
            
               Taxa se stabilește la 20 ECU pentru fiecare tonă de ton capturat în zona de pescuit a Coastei de Fildeș.
            
         
               3.
            
            
               Licențele sunt eliberate în urma achitării unei sume forfetare de 1 000 ECU pe an pentru fiecare tonier cu plasă pungă și 200 ECU pe an pentru fiecare tonier cu platformă și paragate sau navă de pescuit cu paragate de suprafață, reprezentând echivalentul taxei pentru o captură de:
               
                           —
                        
                        
                           50 tone de ton capturat pe an în cazul tonierelor cu plasă pungă;
                        
                     
                           —
                        
                        
                           10 tone pe an pentru speciile capturate de tonierele cu platformă și paragate sau nave de pescuit cu paragate de suprafață.
                        
                     
         
               4.
            
            
               Decontul final al taxelor datorate pentru campania de pescuit se elaborează de către Comisia Comunităților Europene la sfârșitul fiecărui an calendaristic, pe baza declarațiilor de captură realizate pentru fiecare armator și confirmate de institutele științifice responsabile cu verificarea datelor privind capturile, cum sunt l'Institut français de recherche scientifique et technique d'outre-mer (ORSTOM) și Instituto español de oceanografia (IEO), pe de o parte, și Centre de recherche océanographique de Côte d'Ivoire (Centrul pentru cercetări oceanografice din Coasta de Fildeș), pe de altă parte. Acest decont este comunicat simultan serviciilor pentru pescuit maritim din Coasta de Fildeș și armatorilor. Orice eventuală plată suplimentară se achită de către armatori serviciilor pentru pescuit din Coasta de Fildeș în termen de 30 de zile de la comunicarea decontului final.
               Cu toate acestea, dacă suma din decontul final este mai mică decât suma menționată anterior achitată în avans, armatorul nu poate recupera diferența.
            
         
               5.
            
            
               Autoritățile din Coasta de Fildeș comunică, înaintea intrării în vigoare a acordului, toate datele privind contul bancar care trebuie utilizat pentru plata taxelor.
            
         C.   Dispoziții aplicabile traulerelor frigorifice
   
               1.
            
            
               În cazul traulerelor frigorifice, licențele au o durată de valabilitate de trei, șase sau 12 luni. Acestea se pot reînnoi.
            
         
               2.
            
            
               Taxa anuală se stabilește la 130 ECU pentru fiecare TRB pentru primii doi ani de aplicare a protocolului.
               Ținând seama de o eventuală repartizare a posibilităților de pescuit ale traulerelor frigorifice, aplicabilă începând cu al treilea an de aplicare a protocolului, taxele ar putea fi reexaminate de comitetul mixt.
               Taxele pentru licențele pentru perioade mai mici de un an se plătesc pro rata temporis.
            
         D.   Declarații de captură
   
               1.
            
            
               Navele autorizate să pescuiască în zona de pescuit a Coastei de Fildeș, în temeiul acestui acord, trebuie să comunice declarațiile privind capturile serviciilor responsabile cu pescuitul maritim și, în copie, Delegației Comisiei Comunităților Europene în Coasta de Fildeș, după cum urmează:
               
                           (a)
                        
                        
                           traulerele își declară capturile pe baza modelului din apendicele 2. Aceste declarații se întocmesc lunar și trebuie comunicate cel puțin o dată pe trimestru;
                        
                     
                           (b)
                        
                        
                           tonierele cu plasă pungă, tonierele cu platformă și paragate și navele de pescuit cu paragate de suprafață țin un jurnal de pescuit, în conformitate cu modelul din apendicele 3, în cazul navelor de pescuit cu paragate de suprafață, și celui din apendicele 4, în cazul tonierelor cu plasă pungă și tonierelor cu platformă și paragate, pentru fiecare perioadă de pescuit petrecută în zona de pescuit a Coastei de Fildeș. Formularul este fie ridicat din port de serviciile competente ale Centrului pentru cercetări oceanografice din Coasta de Fildeș, fie trimis acelorași servicii, într-un interval de 45 zile de la sfârșitul campaniei de pescuit în zona de pescuit a Coastei de Fildeș.
                           Aceste formulare trebuie completate lizibil și semnate de comandantul navei.
                        
                     
         
               2.
            
            
               În cazul nerespectării acestor dispoziții, autoritățile din Coasta de Fildeș își rezervă dreptul de a suspenda licența navei contraveniente până la îndeplinirea formalității necesare. În acest caz, Delegația Comisiei Comunităților Europene în Coasta de Fildeș este imediat informată în această privință.
            
         E.   Debarcarea capturilor
   Tonierele și navele de pescuit cu paragate de suprafață care își debarcă capturile într-un port din Coasta de Fildeș pun, pe cât posibil, capturile lor secundare la dispoziția operatorilor economici din Coasta de Fildeș, la prețurile de pe piața locală.
   În afară de aceasta, tonierele comunitare contribuie la aprovizionarea fabricilor de conserve de ton din Coasta de Fildeș, la un preț stabilit de comun acord între armatorii Comunității și operatorii economici din Coasta de Fildeș, pe baza prețurilor curente de pe piața internațională. Plata se face într-o monedă convertibilă. Programul de debarcare trebuie stabilit de comun acord de armatorii Comunității și operatorii economici din Coasta de Fildeș.
   F.   Zonele de pescuit
   
               1.
            
            
               Pentru protecția vivierelor și a activităților restrânse de pescuit, se interzice navelor comunitare posesoare de licențe de pescuit desfășurarea activităților de pescuit în conformitate cu articolul 2 din acord, în următoarele zone:
               
                           —
                        
                        
                           până la șase mile marine de la coastă, în cazul navelor de pescuit cu paragate de suprafață, al tonierelor cu platformă și paragate și al traulerelor frigorifice;
                        
                     
                           —
                        
                        
                           până la izobata de 200 metri de la coastă în cazul tonierelor frigorifice cu plasă pungă.
                        
                     
         
               2.
            
            
               Ținând seama de o eventuală repartizare a posibilităților de pescuit a traulerelor frigorifice, aplicabilă începând cu al treilea an de aplicare a protocolului, zonele de pescuit ar putea fi reexaminate de comitetul mixt.
            
         
               3.
            
            
               Cu toate acestea, tonierele cu platformă și paragate care pescuiesc cu momeală vie sunt autorizate să practice pescuitul în zona interzisă menționată anterior, pentru a se aproviziona cu momeală strict în limita nevoilor lor proprii.
            
         G.   Intrarea și ieșirea din zonă
   
               1.
            
            
               Toate navele comunitare care desfășoară activități de pescuit în zona de pescuit a Coastei de Fildeș, în conformitate cu dispozițiile prezentului acord, comunică stației radio indicate în licență data și ora, precum și poziția lor la intrarea și ieșirea din zona de pescuit a Coastei de Fildeș.
            
         
               2.
            
            
               În cazurile în care comunicația radio nu poate fi utilizată, navele pot utiliza alte metode alternative de comunicare, precum telexul sau telegrama.
            
         
               3.
            
            
               O navă surprinsă pescuind fără să fi informat autoritățile din Coasta de Fildeș este considerată navă fără licență.
            
         H.   Dimensiuni autorizate ale ochiului de plasă
   Dimensiunea minimă autorizată a ochiului de plasă (plasa complet întinsă) este:
   
               (a)
            
            
               40 mm pentru traulerele frigorifice care pescuiesc crustacee de profunzime și traulerele frigorifice care pescuiesc cefalopode;
            
         
               (b)
            
            
               60 mm pentru traulerele frigorifice care pescuiesc pești;
            
         
               (c)
            
            
               în cazul tonului, se aplică standardele internaționale recomandate de ICCAT.
            
         I.   Îmbarcarea marinarilor
   Armatorii care beneficiază de licențe de pescuit în conformitate cu acest acord contribuie la formarea profesională practică a resortisanților din Coasta de Fildeș în următoarele condiții și limite:
   
               1.
            
            
               Fiecare armator al unui trauler se obligă să angajeze:
               
                           —
                        
                        
                           un marinar pentru navele sub 250 TRB;
                        
                     
                           —
                        
                        
                           doi marinari pentru navele care depășesc 250 TRB.
                        
                     Armatorii tonierelor și ai navelor de pescuit cu paragate de suprafață se obligă să angajeze resortisanți din Coasta de Fildeș în următoarele condiții și limite:
               
                           —
                        
                        
                           pentru flota de toniere cu plasă pungă, se îmbarcă 30 de marinari din Coasta de Fildeș;
                        
                     
                           —
                        
                        
                           pentru flota de toniere cu platformă și paragate, se îmbarcă opt marinari din Coasta de Fildeș în timpul campaniei de pescuit ton în zona de pescuit a Coastei de Fildeș, fără a se depăși numărul de un marinar pe fiecare navă;
                        
                     
                           —
                        
                        
                           pentru flota de nave de pescuit cu paragate de suprafață, se îmbarcă 15 marinari din Coasta de Fildeș în timpul campaniei de pescuit în zona de pescuit a Coastei de Fildeș, fiecare pe altă navă.
                        
                     
         
               2.
            
            
               Salariul acestor marinari se stabilește, înaintea eliberării licențelor, de comun acord între armatorii sau reprezentanții lor și autoritățile competente din Coasta de Fildeș; salariul este plătit de armatori și trebuie să includă contribuțiile sociale la care este obligat marinarul (inclusiv asigurarea de viață, asigurarea de accidente și de boală).
            
         
               3.
            
            
               În cazul în care marinarii nu sunt îmbarcați, armatorii tonierelor cu plasă pungă, ai tonierelor cu platformă și paragate și ai navelor de pescuit cu paragate sunt obligați să plătească o sumă forfetară echivalentă cu salariile marinarilor neîmbarcați.
               Această sumă va fi utilizată pentru formarea profesională a marinarilor din Coasta de Fildeș și va fi transferată în contul indicat de autoritățile competente din Coasta de Fildeș.
            
         J.   Îmbarcarea observatorilor științifici
   Oricărei nave i se poate solicita să ia la bord un observator științific desemnat de autoritățile competente din Coasta de Fildeș.
   Condițiile asigurate la bord observatorului științific sunt cele ale ofițerilor de pe navă. De asemenea, condițiile de cazare sunt aceleași, în măsura posibilităților. Observatorul dispune de toate facilitățile necesare pentru îndeplinirea îndatoririlor sale. Condițiile de îmbarcare și activitatea observatorului nu trebuie să întrerupă sau să împiedice activitățile de pescuit.
   Salariul și contribuțiile sociale ale observatorului sunt suportate de autoritățile competente din Coasta de Fildeș.
   K.   Inspectarea și monitorizarea
   La cererea autorităților din Coasta de Fildeș, navele de pescuit ale Comunității care își exercită activitatea în temeiul prezentului acord permit și facilitează urcarea la bord și îndeplinirea îndatoririlor funcționarilor din Coasta de Fildeș responsabili cu inspectarea și monitorizarea activităților de pescuit.
   L.   Sechestrarea și reținerea navelor
   Sechestrarea sau reținerea unei nave de pescuit care arborează pavilionul unui stat membru al Comunității, efectuate în condițiile legislației aplicabile din Coasta de Fildeș, este comunicată în termen de 72 de ore Delegației Comisiei Comunităților Europene în Coasta de Fildeș și agentului consular al statului de pavilion.
   Circumstanțele și motivele care au dus la această sechestrare sau reținere sunt aduse în atenția Delegației Comisiei Comunităților Europene în Coasta de Fildeș.
   Apendicele 1
   
               
                           
                              MINISTERUL PENTRU PRODUCȚIA ANIMALĂ
                           
                        
                     
                           
                              BP V 84 Abidjan
                           
                        
                     
                           (Republica Coasta de Fildeș)
                        
                     
            
               
                  REPUBLICA COASTA DE FILDEȘ
               
               
                  UNIUNE – DISCIPLINĂ - MUNCĂ
               
            
         CERERE DE LICENȚĂ PENTRU PESCUITUL MARITIM
   SECȚIUNEA A
   
               1.
            
            
               Numele armatorului: …
            
         
               2.
            
            
               Naționalitatea armatorului: …
            
         
               3.
            
            
               Adresa comercială a armatorului: …
               …
               …
            
         SECȚIUNEA B
   (Se completează pentru fiecare navă)
   
               1.
            
            
               Perioada de valabilitate: …
            
         
               2.
            
            
               Numele navei: …
            
         
               3.
            
            
               Anul de construcție: …
            
         
               4.
            
            
               Pavilionul de origine: …
            
         
               5.
            
            
               Pavilionul actual: …
            
         
               6.
            
            
               Data dobândirii pavilionului actual: …
            
         
               7.
            
            
               Anul dobândirii: …
            
         
               8.
            
            
               Portul de înregistrare și numărul de înmatriculare: …
            
         
               9.
            
            
               Zonele de operare: …
            
         
               10.
            
            
               Tipul de pescuit: …
            
         
               11.
            
            
               Tonaj registru brut (TRB) …
            
         
               12.
            
            
               Tonaj registru net (TRN): …
            
         
               13.
            
            
               Indicativ de apel radio: …
            
         
               14.
            
            
               Lungime totală (metri): …
            
         
               15.
            
            
               Prova (metri): …
            
         
               16.
            
            
               Adâncime (metri): …
            
         
               17.
            
            
               Materialul de construcție al cocăi: …
            
         
               18.
            
            
               Puterea motorului: …
            
         
               19.
            
            
               Viteză (noduri): …
            
         
               20.
            
            
               Cabine: …
            
         
               21.
            
            
               Capacitatea rezervoarelor (m3): …
            
         
               22.
            
            
               Capacitatea calelor pentru pește (m3): …
            
         
               23.
            
            
               Capacitatea de congelare (tone/oră) și sistemul utilizat: …
            
         
               24.
            
            
               Culoarea cocăi: …
            
         
               25.
            
            
               Culoarea suprastructurii: …
            
         
               26.
            
            
               Echipaj: …
            
         
               27.
            
            
               Echipamente de comunicații aflate la bord:
               
         
               28.
            
            
               Echipamente de navigație și detectare:
               
         
               29.
            
            
               Ambarcațiuni auxiliare folosite (pentru fiecare navă): …
               
                           29.1.
                        
                        
                           Tonaj brut: …
                        
                     
                           29.2.
                        
                        
                           Lungimea totală (metri): …
                        
                     
                           29.3.
                        
                        
                           Prova (metri): …
                        
                     
                           29.4.
                        
                        
                           Adâncime (metri): …
                        
                     
                           29.5.
                        
                        
                           Material de construcție al cocăi: …
                        
                     
                           29.6.
                        
                        
                           Puterea motorului: …
                        
                     
                           29.7.
                        
                        
                           Viteză (noduri): …
                        
                     
         
               30.
            
            
               Echipament aerian auxiliar de detectare a peștilor (chiar dacă nu este instalat la bord): …
               …
            
         
               31.
            
            
               Portul de înmatriculare: …
            
         
               32.
            
            
               Numele comandantului: …
            
         
               33.
            
            
               Adresa: …
            
         
               34.
            
            
               Naționalitatea comandantului: …
            
         
      Se anexează:
   
   
               —
            
            
               trei fotografii color: a navei (vedere laterală), a ambarcațiunilor de pescuit auxiliare și a echipamentului aerian auxiliar de detectare a peștilor;
            
         
               —
            
            
               o ilustrație și o descriere detaliată a uneltelor de pescuit folosite;
            
         
               —
            
            
               un document care să dovedească faptul că reprezentantul armatorului este împuternicit să semneze prezenta cerere.
            
         
               …
               (Data cererii)
            
            
               …
               (Semnătura reprezentantului armatorului)
            
         Apendicele 2
   TRAULERE FRIGORIFICE
   (SPECII DEMERSALE)
   
      
   Apendicele 3
   
      
   Apendicele 4
   TONIERE – NAVE DE PESCUIT CU PLASĂ PUNGĂ – NAVE DE PESCUIT CU PLATFORMĂ ȘI PARAGATE